Hjælp! Hjælp!
Gå væk fra mig. Lad mig være.
Se dig for.
Er du okay?
- Er du okay? - Han prøver at dræbe mig.
- Adam. - Lucia.
- Hold da op. - Ja, det er længe siden.
- Hvordan har du det? Flyttede du ikke? - Et par gange.
Sidste stop var Santa Fe.
Santa Fe? Der har jeg aldrig været.
Jeg kunne lide det. Ingen skyskrabere. Masser af særlinge.
Jeg hørte, du mødte en fyr. Det lød seriøst.
Stalker du mig?
- Nej, jeg ... - Jeg laver sjov. Det er...
- Nick og Natalie sagde det, ikke? - Jo.
De siger ting nu og da.
Jeg spørger dem også om dig nogle gange.
Og fyren blev ikke hængende. Så...
- Det er jeg ked af. - Det er jeg ikke.
- Arbejder du stadig for LAPD? - Ja, de holder mig beskæftiget.
Ja, det husker jeg.
Næste projekt er her i LA.
Er du tilbage?
Indtil videre.
Velkommen tilbage.
Jeg har et par minutter. Skal vi sætte os og snakke lidt?
- Jeg er ... - Nå ja. Undskyld.
Din vagt begynder snart. Du skal på arbejde.
Jeg kan vente lidt.
Godmorgen.
- Du kommer for sent. - Jeg glemte tiden. Ikke noget særligt.
- Hvad skete der? - Lad os se.
"Jeg" er et pronomen.
"Glemme" betyder ikke at huske.
Meget sødt. Tak, ms. Rachel.
Jeg mener, hvordan kan en som dig glemme tiden?
Du har et krus med: "At komme til tiden er for sent."
Nej.
- Det kommer du til. - Lad være.
I stedet for at bore i mit privatliv, skal vi så koncentrere os om sagen?
Jeg kan gøre begge dele.
Fodgænger mod bil. Chaufføren samarbejder.
Det lyder, som om han løb ud på gaden.
Ingen pung, intet ID, og hvor end han kom fra,
fik han ikke taget sko på.
Parret derovre talte kort med ham.
De sagde, han var desorienteret, muligvis fuld.
Han opførte sig, som om nogen jagtede ham.
Han råbte: "Han prøver at dræbe mig," lige før det her skete.
- Så de nogen jage ham? - Det gjorde de ikke.
Måske hallucinerede han.
Du tænker stadig på, hvorfor jeg kom for sent.
Ja.
Du sagde, du kunne genere mig og arbejde på sagen?
Ja. Han hallucinerede. Fordi han blev forgiftet.
- Hvordan ved du det? - Opkastet.
Hvilket opkast?
Okay, så ingen af jer har nogensinde fået babyopkast direkte i munden.
Jeg så det på vejen.
- Er du sikker på, det er fra offeret? - Han havde det på trøjen.
Så medmindre han dryppede en andens bræk på sig selv,
- det er mit gæt. - Hvorfor er det sort?
Åh gud. Det lugter af rådne æg.
Det er, fordi det er aktivt kul.
Når kul interagerer med mavebakterier,
frigiver det svovlbrinte, der lugter som rådne æg.
Man indtager kun så meget aktivt kul, hvis man har indtaget noget giftigt.
Derfor hallucinerede han.
Han slugte noget ved et uheld eller blev forgiftet.
Næste spørgsmål er, hvor kom han fra?
Offerets fødder var skåret op.
- Han efterlod et spor. - Ja.
Morgan og jeg følger blodet. I går tilbage og ser efter trafikkameraer.
Sørg for, at kriminalteknikerne får nogle prøver af det.
Vil du fortælle, hvorfor du kom for sent?
Jeg stødte på Lucia.
Lucia, den eksforlovede, der malede rosen,
du har på væggen?
Ja, hende.
Det her er stort. I har ikke set hinanden i fem år, vel?
Det er ikke stort, Morgan. Det var kaffe.
Ja, den kaffe kender jeg.
Jeg gætter på, at det var her, vores offer kom fra.
- Vi er ikke færdige. - Morgan, jeg vil ikke tale om det.
Så skulle du ikke have sagt noget.
Han døde måske på gaden, men hvad der end skete med ham, skete her.
Han har et navn. Declan Harker, 31 år gammel.
Jeg ser ingen husholdningsgift, medicin, ulovlige stoffer.
Han har vist ingen rengøringsmidler.
Det kunne være påført noget. Jeg får teknikerne herhen.
Al den mad... Som om Declan næsten aldrig forlod rummet.
- Tror du, han havde et job? - Det har en arbejdsløs æstetik, ikke?
Men nej. Kan du se den stol?
Det er en Thunder Throne V2.
Få Gamer-Grej!
Magnetisk hovedpude, firvejs-lændestøtte og nanofoam-sædepuder.
Herovre har vi grebsforstærkede,
svedabsorberende handsker og topmoderne hovedtelefoner.
Og så er der det her.
VERDENSMESTER
Declan Harker var professionel gamer, en e-sportsatlet.
- Videospil er ikke en sport, Morgan. - Personligt er jeg enig,
men professionel gaming kræver øget reaktionstid.
Så de virker måske ikke som atleter, men de træner som dem.
- Elliot? - Ja.
Hvis han ikke spiller, taler han om det.
Men hvor er hans computer så?
Præcis. Den er her ikke.
Måske tog morderen den?
- Hvem er I? - LAPD. Hvem er du?
Jeg hedder Adity Shaw.
Min ekskæreste bor her, Declan Harker.
Er han okay?
Beklager, men han er død.
- Jeg kom for sent. - For sent til hvad?
Declan lagde en underlig besked, og jeg kom, så snart jeg hørte den.
Adity, du må hjælpe mig. Det er min skyld.
Jeg dræbte ham så mange gange.
Jeg dræbte ham igen og igen, og nu prøver han at dræbe mig.
Ved I, hvad "jeg dræbte ham igen og igen" betyder?
Endnu en hallucination?
Vi tror, han talte om spillet.
Declan er en topspiller i Battle Dynasty. Sværd og trolddom, riddere og drager.
Dræber man nogen i spillet, genoplives de, man dræber dem igen.
Så spilvold spredte sig til virkeligheden.
Spilleren, han blev ved med at dræbe, fandt ham og dræbte ham rigtigt.
Ud fra Declans besked troede han det.
Ved vi, hvad der forgiftede ham?
Retsmedicineren tager stadig prøver. Den er ikke identificeret endnu.
Teknikerne fandt blodspor på en af madbeholderne i lejligheden.
Nogen skar sig på en hæfteklamme.
Det er ikke Declans. Declan brugte kontaktfri levering.
Ifølge appen ankom maden en time før, han døde.
Måske fik morderen fat i maden uden for døren.
Når vi finder ham, har vi DNA til sammenligning.
Hvad med ekskæresten?
Hun dukker belejligt op og hører, han er død, har sine egne nøgler.
- Er hun også gamer? - Ja, det er hun.
Men hun virker oprigtig. Meget ked af det. Hun vil gøre alt for at hjælpe.
- Hvad? - Du er blevet blødsøden.
Morgan nævnte, at du mødte Lucia i morges.
- Jeg slår hende ihjel. - Ikke endnu.
Hun finkæmmer fra lejligheden for at sikre, vi ikke har overset noget.
I mellemtiden stoler jeg på dit instinkt om ekskæresten.
Dobbelttjek hendes alibi.
Okay.
Declan og jeg mødtes i spillet, før vi mødtes i virkeligheden.
Battle Dynasty var vores liv.
Ingen af os passede ind andre steder.
Sidste år stoppede han med at spille. Og han ghostede mig,
bad mig om ikke at komme forbi mere og ringede ikke tilbage.
Det må have været forfærdeligt. Ved du hvorfor?
Han ville ikke sige det. Men for en måned siden var han i spillet.
Han undskyldte og sagde, han var en ny mand.
Vi planlagde at se hinanden igen i den virkelige verden, men...
Det er jeg ked af.
Declans computer var ikke i hans lejlighed.
Hvor blev den af?
Han skilte sig af med den dengang.
Men du sagde, han spillede igen.
- Hvad spillede han på? - Jeg tror, han havde en gammel bærbar.
Hvad?
I vil finde den, fordi I tror, morderen tog den.
Vi overvejer muligheden.
Du og Declan delte ikke bare husnøgler, vel?
Vi delte også en Find My Tech-konto.
Okay.
Den bærbare er her et sted.
Lad os dele os og se, om vi kan finde den.
Jeg starter på denne side.
Er der tilbud på vaskemiddel, eller har Lucia skrevet?
- Skriv tilbage. - Vi arbejder. Det kan vente.
- Hvad, Morgan? - I slog op, fordi arbejdet kom først.
Bør du ikke vise hende, at det bliver anderledes nu?
Jeg sagde ikke, vi prøver igen.
Det behøvede du ikke. Det gjorde dit ansigt.
- Det er kompliceret. - Selvfølgelig.
Forhold er komplicerede, og det er okay at være bange, men ...
Jeg er forsigtig. Ikke det samme.
Ved du hvad? Jeg vil ikke tale om det lige nu.
Fint, jeg trækker mig.
Du skal bare ikke være så forsigtig, at du ødelægger det.
Igen.
Venner, herovre.
- Fandt du noget herinde, Daph? - Nej, men se dækkene.
De er dækket af asfalt.
Da jeg hentede trafikoptagelserne
nær Declans lejlighed, fik en gade i nærheden ny asfalt.
- Bilen kunne have været der. - Godt set.
Jeg tjekker nummerpladen, og måske ...
Ups.
Jeg kan lide din trøje. Arbejder du for Jubilee Games?
Okay, kan du slukke for den?
Det er ikke min bil.
Løber du bare mod bilalarmer?
Vil du gøre mig en tjeneste og trykke på knappen?
Se, hvad der sker?
- Tak. - Vil du også åbne bagagerummet?
Hvis vi har ret, burde Declan Harkers bærbare være der.
Se engang.
Kan vi tale et privat sted?
Jeg er senior spiludvikler. Mit fokus er at analysere spillertaktik.
Declan var en af topspillerne på e-sport-holdet, da han var aktiv.
Så du tog Declans bærbare for at analysere data?
Det er slet ikke derfor.
Så forklar os det, og hvordan han døde, efter du tog den.
Er Declan død?
Declans naboer hørte råb i hans lejlighed i går aftes.
Hvad skændtes I om?
Måske har det noget at gøre med de 100.000 i krypto?
Alle hans adgangskoder er her.
Det er 100.000 grunde til at stjæle en bærbar.
Som senior spiludvikler vidste du vel,
hvor meget han tjente, ikke?
Jeg tog Declans bærbare for at hjælpe ham.
Han spillede ikke Battle Dynasty for pengene, eller fordi han elskede det.
- Han var afhængig. - Af et videospil?
- Absolut. - Ja.
Spil rammer dine dopaminreceptorer som enhver anden afhængighed.
Jeg så det ske, fordi jeg havde adgang til hans data.
Hans spil var blevet uberegneligt.
- Han var ikke sig selv. - Så du hjalp ham?
Jeg håbede, at han ville få det bedre og komme tilbage.
Men da jeg så ham, kunne jeg se, at han led.
Han havde tabt sig meget,
spiste og sov ikke, nægtede at forlade sin lejlighed.
Jeg kendte dem fra Anonyme Gamere, så jeg fik ham ind.
Er det et år siden?
Da Declan skilte sig af med computeren.
Det giver mening, at du ikke ville tale med os.
Dine chefer bryder sig ikke om, at du hjalp ham med at stoppe.
Det er værre end det.
Declan hjalp andre gamere med at stoppe.
Hvis Declan var så engageret, hvorfor begyndte han så igen?
Sådan gør misbrugere.
Jeg var rasende over hans tilbagefald.
Derfor tog jeg derover i nat og tog hans bærbare for at stoppe ham.
- Hvornår var det? - Omkring klokken to.
Jeg var der måske i en time.
Så du var hos ham før maden.
- Havde I et fysisk sammenstød? - Nej, vi snakkede bare.
Han prøvede at overbevise mig om, at han bare skulle afslutte én mission.
Hvad var missionen?
Det er svært at sige. Der er tusindvis i spillet.
Er der en om at dræbe den samme spiller igen og igen?
Hvorfor?
- Gjorde han det? - Ifølge Declan.
Han tror, den person kom for at dræbe ham.
Så du aner ikke, hvem den spiller kan være?
Nej.
Men jeg kan hjælpe med det.
Retsmedicineren undersøger stadig giften. De siger, det må være noget eksotisk.
- Så jeg var den eneste, der arbejdede. - Nej. De vil forklare, hvad de fandt.
Fyren fra Jubilee Games sendte Declans spillehistorik fra sidste måned.
Declan er ridderen med navnet Beast-Slay3r.
Som han sagde, bliver han ved med at dræbe den samme ork igen og igen.
- Stakkels fyr. - Hvordan ved vi, det er den samme ork?
Spillere kan tilpasse deres figurer. Deres tøj, våben, selv deres ansigter.
Ifølge chatten er orken Drednog.
Han var vred.
Han sendte en masse beskeder til Declan om ikke at spawn campe,
og at han ville få hævn.
Han truede med at skyde ham.
Declan blev ikke skudt. Han blev forgiftet.
Det er et af vores spørgsmål til ham.
Men lige nu, bizart som det er, har vi en mistænkt.
Orken Drednog.
Jeg sendte Morgan hjem. Vi finder ikke orken i aften.
Det hører man ikke hver dag.
Spilfirmaet kunne ikke hjælpe?
Kontoen var falsk. Gamere spiller under flere navne.
Ud fra hans chats lyder det, som om han spiller i cybercafeer.
Det tjekker vi og starter igen i morgen tidlig.
Du må gerne komme for sent i morgen.
Nu igen?
Hvis du mener, om jeg vil have, at du er lykkelig? Så ja.
Har du tænkt mere over det?
Folk opfører sig, som om jeg havde et valg med Lucia.
Ja, jeg slog op. Se, hvornår jeg tager hjem.
Hvorfor starte noget, hvis det samme problem er der?
Du går to timer tidligere end før.
Takket være din nye partner.
Det er også muligt, du bare er anderledes nu.
Så du er enig med Morgan. Jeg risikerer at såre Lucia igen.
Du mener Lucia og dig selv.
Jeg forstår.
Jeg begik de samme fejl med Hector, da pigerne var små.
Kan du huske efter skilsmissen,
hvordan det tog dem årevis at tale med mig igen?
Du har et valg. Mange betjente lykkes med det.
Jeg siger ikke, det bliver nemt. Jeg siger bare, det er muligt.
Du har to mennesker, der holder af dig, som fortæller dig det samme.
Overvej det.
- Godnat. - Godnat.
- Hvad laver du herinde? - Ikke noget.
Okay. Du behøver ikke skjule noget for mig.
Det værste, der kan ske, er, at vi taler om det, ikke?
Og hvis du vil skjule ting for mig, så vær bedre til det. Kom så.
- Spiller du Battle Dynasty? - Kender du det?
Kender til det. Hvor tit spiller du det?
Ikke meget. Jeg ser det som en mental sorbet.
- Forfriskende før sengetid. - Hvorfor skjulte du det så?
Det er sengetid. Jeg ville ikke gøre dig vred.
Jeg vil føle, hvad jeg føler,
men det er værre, hvis jeg tror, du skjuler noget.
- Undskyld. - Nej, det er okay.
Jeg vil bare sikre mig, at vi kan tale om den slags.
Du og jeg har hjerner, der er besatte af ting.
Nogle videospil kan være farlige, fordi de tager over.
Det ved jeg.
Okay. Fyren med staven, er det dig?
Jeg er troldmand. Jeg gemmer mig for goblinerne.
Jeg forheksede dem, og nu prøver de at finde mig.
Hvorfor taler den person om at plante dig?
- Er det en trussel? - Ja, men ikke som du tror.
Han skrev nok "farme mig," hvilket betyder dræbe mig for mit guld.
Det er en transaktion.
- Hvorfor stod der så "plante"? - Jeg spiller mod folk fra hele verden,
og chatten bliver automatisk oversat.
Det kaldes lokalisering, men af og til er oversættelsen forkert.
Han truede endda med at skyde ham.
Interessant.
Sengetid er sengetid af en grund. Under med dig.
- Hey. Jeg elsker dig. - Jeg elsker dig.
Får jeg den i morgen?
Jeg er allerede gået, så jeg kunne ikke høre det. Godnat.
Venner, det er teppo.
- Hvem er teppo? - Nej, hvad er teppo?
Jeg har fundet ud af noget.
Vidste du, at 12,6 millioner mennesker spiller Battle Dynasty hver eneste dag?
Desværre er en af dem min søn, men derfor
hørte jeg, at spillets chatoversættelse ikke altid er så pålidelig.
Men hvad er det?
Teppo er et japansk ord med to forskellige betydninger.
En af dem er vel "pistol".
Nemlig. Men teppo kan også oversættes til "kuglefisk".
- Hvordan kan det være det samme ord? - Godt spørgsmål.
Det er faktisk et kælenavn for kuglefisk.
Det betyder "giftkanon". Hvor sødt er det lige?
Det burde vi kalde dem.
Så fyren i chatten skrev ikke "pistol".
- Han skrev "kuglefiskegift". - Nemlig.
Derfor kæmpede laboratoriet med den.
Jeg kommer lige fra laboratoriet.
Ganske rigtigt blev Declan Harker forgiftet med kuglefiskegift.
Det er stærkere end cyanid.
En dråbe forårsager hallucinationer, opkast, lammelse, død.
- Declan var færdig før bilen. - Tænk, at folk betaler for at spise det.
- Det har jeg gjort. Det er sikkert. - Ja, så længe sushikokken
ikke prøver at dræbe dig.
Den toårige træning er hård.
Før du holder en kniv, må du mestre viden.
Vide, hvor giften gemmer sig.
Først da kan du lære at fjerne den.
Derefter står du over for prøven.
En livedemonstration af dine evner foran en ekspert.
Snittene skal være præcise, anretningen upåklagelig.
Hvis der er en smule blod tilbage, dumper man og må starte forfra.
Indtil man gør det helt rigtigt og består prøven.
Så er der vel kun en håndfuld kokke i byen, der kan det.
Inviterer du mig på sushi?
Undskyld.
- Har du et spørgsmål? - Ja, vi leder efter noget sjældent.
Til en særlig lejlighed?
Ja. Det er faktisk vores bryllupsdag.
Nej. Vi så på nettet, at I serverer kuglefisk.
Meget specielt.
Kun et dusin kokke i USA har tilladelse til at servere den.
Nemlig. Tænk, at tre af dem er lige her i Los Angeles.
Derfor kom vi til dig.
En mand blev myrdet med kuglefiskegift efter at være blevet truet online.
Personen sagde, deres far havde kuglefisk.
Og de tre kokke i LA?
Et sted er lukket,
en er en barnløs 80-årig mand, og så er der dig.
Har du et barn, der har adgang til dine fisk?
Jeg har to sønner, men det, I antyder, er umuligt.
Fordi?
Fordi det er en meget omhyggelig proces at håndtere giften.
Alle de dele, jeg skærer væk, leveren, æggestokkene, skindet,
opbevarer jeg i en låst beholder, indtil det er bortskaffet.
Det er loven, og jeg følger den til punkt og prikke.
- Vil du vise os det? - Selvfølgelig.
PAS PÅ FARLIGT AFFALD
Kun jeg har nøglen, og jeg tager sagen meget alvorligt.
Skulle nogen blive syge, har jeg et middel ved hånden.
Er det din søn?
En af dem. Jin, min lærling.
Genkender du ham?
Der er en plakat af ham hos videospilsfirmaet.
Han har andet tøj på og kortere hår, men det er ham.
Hvad mener du med videospil?
Truslerne blev fremsat i en videospilschat.
Min anden søn, Ryo, spiller videospil.
Men jeg siger, han ikke kan have fået giften.
De er tvillinger.
Jeg sværger, han gjorde ikke det, I sagde.
Jeg beder jer. Hjælp ham.
Jeg tog Ryo og Jin med fra Osaka,
da de var små, efter deres mor og jeg blev skilt.
Jin har altid været god i skolen og til sport.
Han arbejder hårdt og er interesseret i familiefirmaet.
Det har altid været sværere med Ryo.
Han lytter ikke. Han tænker kun på sine spil.
Jeg føler, jeg mistede ham til dem for mange år siden.
Det må være hårdt.
Men jeg elsker begge mine drenge.
Jeg har altid prøvet at gøre det, der er bedst for dem.
Det tror vi gerne.
Men vi må stadig overveje muligheden for,
at Ryo fik fat i giften og brugte den til at skade Declan Harker.
Vi gør alt for at få ham sikkert ind, men så skal han samarbejde.
- Vi har brug for din hjælp. - Hvor er han?
Hent Jin.
Jin, de er fra politiet. De vil tale med Ryo.
Ved du, hvor han er?
Han fortæller mig ikke noget.
- Han spiller nok et sted? - Og for to nætter siden?
Ved du, hvor han var?
Det er okay. De vil hjælpe.
Jeg ved det ikke. Jeg tror, han gik ud.
Beklager.
Det er okay. Tak.
Jin, der er kunder.
Velkommen!
Hav mig undskyldt.
Jeg siger til, hvis jeg hører fra Ryo.
At opfostre to teenagedrenge uden en mor? Det kan ikke være nemt.
Var det bare mig, eller viste det album, at far har en yndlingssøn?
Hans hånd på Jins skulder, han ser stolt ud.
Ryo, ikke så meget.
Ja, eller Ryo er en sur teenager, der ikke vil tage billeder med sin far.
- Hvem skriver til dig? - Vores kommissær.
Hun vil vise os noget på Declans bærbare. Jeg sender Daphne og Oz ud efter Ryo.
Vi ved, hvordan han ser ud.
Klokken er 14.30 på en onsdag.
- Burde de ikke være i skole? - Okay, far.
Det er bare svært at forestille sig at smide sit liv væk på et videospil.
Jeg lagde mange timer i NBA Jam, og jeg klarede mig.
Det er stadig uvist.
Hey.
Undskyld, Ryo?
Hey. Drednog.
LAPD. Vi må tale sammen.
Når jeg har ødelagt det nexus.
Er det dig?
- Mange spiller som orker. - Men Drednog er dit brugernavn, ikke?
Et af dem.
- Siger navnet Declan Harker dig noget? - Beast-Slay3r?
- Alle kender ham online. - Ikke så godt som dig, vel?
Declan trollede dig, spawn campede og dræbte dig igen og igen.
Det gik dig så meget på, at du truede med at dræbe ham i virkeligheden.
Siger det dig noget?
Vi genopfrisker din hukommelse.
Kom så.
Jeg taler.
Du holder mund.
Hr. Yasuda. Hans søn, Ryo. Det er min chef, kommissær Soto.
Vi sætter pris på, at I samarbejder med efterforskningen.
Selvfølgelig.
Vi vil bare afklare det her. Jeg tror stadig, min søn er uskyldig.
Jeg kendte ikke Declan rigtigt.
I sagde selv, der er andre restauranter, der serverer kuglefisk.
Mandens død, du beskrev, er forfærdelig, men min søn har ret.
I kan ikke knytte ham til det.
Det er måske sandt.
Ryo, må vi se på dine fingre?
Vi fandt blod, som vi mener tilhører morderen.
Det sår beviser intet. Jeg ejer en restaurant.
Mine drenge skærer sig hele tiden.
Måske, men denne retskendelse tvinger Ryo til at give en DNA-prøve.
Om vi kan knytte ham til mordet eller ej, får vi at se.
Men før vi kommer til det, kan vi knytte dig til offeret.
Sådan fik vi kendelsen.
Declan Harker havde 100.000 i krypto på computeren.
Folk tror, krypto er anonymt, men de tager fejl.
Den er nemmere at spore end almindelige penge,
fordi den kun eksisterer som computertransaktioner.
Kryptoen på Declans computer
kan spores til dig.
Hvad taler de om?
Jeg sagde, ti stille.
Declan trollede dig ikke bare for sjov.
Han blev betalt for at dræbe dig. Af din far.
Nok fordi han ville have dig til at stoppe med at spille.
Hvis Declan forpurrede det, endte du måske med at opgive det selv.
Du må forstå, at jeg prøvede alt.
Det tror vi på.
Du må have mødt Declan, og vi kom i tanke om Anonyme Gamere.
Måske ville du have Ryo med til et møde.
Måske nægtede han, men du gik til et alligevel.
Og sådan mødte du Declan for en måned siden,
før han begyndte at spille igen.
Declan forstod, hvad jeg så i Ryo.
At han ikke sov.
Han holdt op med at gå i skole.
Nogle aftener kom Ryo ikke engang hjem.
Jeg bad Declan om hjælp.
Men i stedet gjorde det alt værre. Ryo fik nok og hævnede sig.
Han vidste fra chatten, at Declan typisk spiste klokken fire.
Han nævnte endda Teter's Tacos.
Det er et populært sted blandt de sene gamere.
Vi har en kvittering fra den aften, Declan døde.
Måske fulgte Ryo buddet til Declans lejlighed, og da han gik,
kom han kuglefiskegift i burritoen.
Hvordan kunne du gøre det?
Jeg ville beskytte dig!
Mine herrer, jeg tror, vi er færdige her.
- Lige en ting til. - Vi skal bruge DNA-prøven fra dig, Ryo.
Hej.
- Venter du stadig på Ryos resultater? - Ja. Laboratoriet prioriterer det.
- Vi lader faren vente med ham i cellen. - Han er kun et barn.
- Kan du forestille dig det? - At et af mine børn dræber nogen?
Det vil lyde værre, end jeg mener det, men jeg bekymrer mig om det hele tiden.
Ikke på grund af mine piger. Det er en arbejdsskade.
Ja, jeg forstår. Jobbet påvirker en.
Her er et sværere et.
Hvad med det, faren gjorde? Kan du se dig selv gå så langt?
For mine børn? Har du mødt mig?
Resultater.
- Er det, hvad vi forventede? - Faktisk ikke.
Var blodet på gerningsstedet ikke Ryos?
Laboratoriet sagde, det var et meget tæt match, 90 %.
Det bliver ikke meget tættere end tvillinger.
Ryo dræbte ikke Declan.
Det gjorde Jin.
Jin er efterlyst.
Betjente gennemsøger kvarteret og står ved Union Station.
Jeg sendte Fogel og McNeil hjem med faren.
Jin er der ikke, og hans cykel er væk.
- Farens restaurant? - Der er betjente.
Han er ikke i skole.
- Hvad med venner? - Folkens, det er Jin.
Okay, alle sammen, stille. Stop arbejdet.
Sæt den på medhør. Vi må overbevise ham om at komme ind.
Jin?
Jeg kvajede mig, Ryo.
Jeg kvajede mig virkelig.
Jin, det er kommissær Soto fra politiet.
Alle leder efter dig.
Din far og bror er bekymrede for dig.
Fortæl os, hvor du er, så sender vi en bil efter dig.
Vi vil høre din side.
Det er min skyld.
Jeg efterlod giften.
Nu er han død på grund af mig.
Jeg troede, det var det, du ville have.
Det er okay, mand.
Politiet forstår. De vil hjælpe.
Jin, du er ung. Ingen vil have, du får en hård dom.
Det bliver nemmere, hvis du siger, hvor du er.
Jeg elsker dig, Ryo.
Bed far om at tilgive mig.
Ryo, kender du nogen steder, Jin ville tage hen?
Vores far var altid hård ved os.
Når Jin og jeg ville væk fra ham,
tog vi til Hollywood Reservoir og sad på gangbroen.
Nogle gange truede han med...
- Jeg tilkalder de nærmeste enheder. - Tag Oz og Daphne med.
- Bed faren møde dig der. - Må jeg gå?
- Jeg kan hjælpe. - Ved du hvad?
Bliv her hos mig, og lad politiet arbejde.
De henter din bror.
Jeg ordner det.
Man må være bestemt.
Tak.
De ringer snart med nyt.
- Klarer du den? - Ja.
Det er Jins favorit.
Han sneg dem ind, når far ikke så det.
Mener du det?
Han var vist ikke den perfekte søn.
Lad os finde noget rigtig mad.
Værsgo. Hvad som helst.
Må jeg spørge om noget?
Du og Jin så tætte ud på alle de billeder, jeg så,
men det virker ikke, som om I hænger ud mere.
Hvad skete der?
Vi blev to forskellige mennesker.
Jin tog fejl om, at det var hans skyld.
Det er min.
Jeg fortalte ham, hvad Declan gjorde, og han så, at Battle Dynasty var
stedet hvor jeg følte, jeg hørte til.
Jeg kunne være mig selv.
Jaså.
Det må have været frustrerende, at Declan dræbte dig i spillet.
Ja.
Det føltes ægte.
Undskyld. Det lyder så dumt.
- Sørens. - Det er okay.
- Jeg henter køkkenrulle. - Undskyld.
Det er okay. Hør, det er okay.
Det skal nok gå.
Morgan!
Giv mig et øjeblik.
Det er Adam.
Morgan er her.
Fandt du ham?
Kun hans cykel. Hans far så den. Lige midt på gangbroen.
Åh nej.
Oz og Daphne er nedenunder med dykkerne. Chancen for at finde ham i live er lille.
Hvor er Ryo?
Adam, vi ringer tilbage.
Så nogen, hvor drengen, jeg talte med, blev af?
Det føles som mere end en teenager, der går sin vej.
Ja. Hvorfor drak han mandelmælk?
Laktoseintolerance, fødevareallergi?
Fødevareallergi. Jeg så også et modermærke på hans arm.
Hvorfor er det vigtigt?
Jeg tror ikke, vi finder Jin.
Tror du, han iscenesatte sit selvmord, og Ryo mødes med ham?
Nej, det, jeg foreslår, er vildere. Bær over med mig.
Jeg lærte om det i hr. Coopers biologitimer i 1.g.
Nogle gange, ingen ved, hvor ofte, kan graviditet starte som tvillinger,
men så absorberer det ene foster det andet,
og kun én baby klarer sig til terminen.
Men da der i de tidlige stadier var to separate fostre med to sæt DNA,
har babyen, der bliver født, begge DNA-sæt hele livet.
Hr. Cooper var røvkedelig, men et to-i-en-barn? Meget sejt.
Det kaldes kimærisme efter den mytologiske kimære,
en blanding af forskellige dyr.
Men hos menneskekimærer er det en blanding af forskellige mennesker,
så noget hud er forskelligt fra resten,
nogle gange to øjenfarver,
fødevareallergier, fordi kroppen angriber sig selv.
Og blod med anden DNA end hudceller.
Ja. Jeg tror ikke engang, Ryo og hans far vidste det.
De troede nok, vi ville matche Ryos DNA
med gerningsstedet, og at de var heldige.
Det giver ingen mening.
Du kom med et fotoalbum, der viser hele deres liv.
- Du har endda mødt de to brødre. - Har jeg?
Har vi set Ryo og Jin i samme rum på samme tid?
Vent. Siger du ...
Vi blev narret af en desperat far og en søn, der tørrer mordet af ...
På en bror, der ikke eksisterer.
Vi hentede dit fotoalbum og fik teknikerne til at analysere det.
De er manipulerede.
En dreng tilføjet til billedet bagefter.
Teknikerne bestemte også, hvornår billederne blev ændret.
Du har gjort det hele Ryos liv.
Fået ham til at klæde sig ud som Jin, være Jin på arbejdet på din restaurant.
Det er absurd.
Jeg pyntede på nogle billeder. Men det betyder ikke det, du siger.
Hvorfor er jeg her?
Jeg har lige mistet min søn.
Jeg har brug for at sørge.
Det er sandt, at du sørger.
Men du har ikke lige mistet ham.
Du har sørget over ham i 17 år.
Vi talte med din ekskone i Osaka.
Hun fortalte os, hvor glad du var, da du opdagede, I skulle have tvillinger,
og hvor knuste I var, da en af dem døde.
Og hvordan sorgen førte til skilsmisse, at du bebrejdede sønnen, der overlevede.
Gennem hele Ryos liv,
når han skuffede dig eller fejlede, mindede du ham om, at han ikke var Jin.
Så Ryo fandt gaming,
hvor han kunne være fri for din kritik og din kontrol og endelig være sig selv.
Da du fik Declan til at dræbe ham i spillet,
gik han amok og gjorde noget drastisk.
Tidligt i går morges så du, at nogen havde taget af kuglefiskegiften,
og du vidste med det samme hvem.
AKTIVT KUL
Du sagde selv, at du har et middel.
Du gav Declan kullet.
Min søn skulle ikke være morder.
Men du kom for sent. Declan var allerede fortabt.
Tag det!
I sloges. I tumulten faldt han gennem glasdøren
- og skar sine fødder. - Declan!
Du løb efter, men han løb ud på gaden.
Du kunne ikke redde ham.
Så du fokuserede på at redde din søn.
Du vidste, politiet ville finde giften, og derfra ville vi finde Ryo.
Ryo.
Så efter at have ønsket en anden søn i årevis,
besluttede du at gøre det officielt.
Ryo måtte forsvinde. For altid.
Sådan mødte vi dig og Jin på restauranten.
Ryo tog tilbage til internetcaféen, hvor vi hentede ham.
Så fandt han ud af, at du hyrede Declan.
Da DNA'en kom tilbage, var du nok lige så overrasket som os
over, at det ikke matchede Ryo, så nu ændrede planen sig.
Da vi ledte efter Jin, kunne vi ikke holde øje med dig.
Du fik Ryo til at lave en optagelse, ændrede dit navn til Jin på telefonen
og fik det til at se ud, som om han ville tilstå,
men det var dig, der afspillede optagelsen.
Så ledte du efter Jin med os
i håbet om, at vi ville tro på selvmordet.
Det har Ryos og dine opkaldslister bekræftet.
Det eneste, du skulle have hjælp til, var at plante cyklen ved reservoiret.
Det afslørede din telefon også.
Du ringede til din souschef, og han gjorde det for dig.
Souschefen samarbejder.
Vi hentede Ryo for en time siden i hans kælder.
Det eneste, jeg ønskede, var
det bedste for min søn.
Det ved vi.
Ryo er mindreårig, og der er omstændigheder.
Så hvis I samarbejder, kan han stadig få et liv.
Lige nu er det den bedste måde at hjælpe ham på.
Ryo...
Undskyld.
Far...
Jeg er så ked af det.
Jeg er ked af det...
Alfen er Declans eks, Adity.
Hun arrangerede en begravelse.
Det er virkelig sødt.
Vi sørger vel alle på vores egen måde.
Hey.
Er du okay?
Ja, jeg glæder mig bare til at komme hjem til mine børn.
Apropos ekser...
Jeg leder efter Adam Karadec.
Jeg har tænkt over det, du og Selena sagde.
Som sædvanlig havde du ret.
Jeg giver det en chance til og viser hende, at det bliver anderledes.
Hej, jeg hedder Morgan. Jeg arbejder med ham der.
Hej, jeg hedder Lucia.
Men det vidste du.
Jeg har gravet lidt.
Vi har bestilt bord.
Ja, men jeg har et par spørgsmål.
- Vi må ikke komme for sent. - Det gør han aldrig.
Virkelig? Han kom for sent for dig i går.
Vi går nu.
- Det var rart at møde dig, Morgan. - I lige måde.
Hey, Karadec.
Hyg dig.
Baseret på den franske serie "HPI"
Tekster af: Satine von Gersdorff